Menningarverðlaun Flóahrepps voru afhent í fyrsta skipti föstudaginn 31. maí við upphaf fjölskyldu - og menningarhátíðarinnar Fjörs í Flóa . Til úthlutunar var 1 mkr . Þrjár umsóknir bárust um menningarstyrki og fengu allir umsækjendur styrk . Menningarfulltrúi Suðurlands , Dorothee Lubecki aðstoðaði við val og úthlutun styrkveitinga . Svanhvít Hermannsdóttir á Lambastöðum fékk 150.000 kr. styrk til að gera veggspjöld um Flóaáveituna . Þar er framkvæmdinni lýst ásamt þeim áhrifum sem Flóaáveitan hafði á samfélagið . Flóaáveitan var stórvirki á sínum tíma á landsvísu og þykir enn í dag ein merkasta framkvæmd á Íslandi . Sóknarnefnd Villingaholtskirkju fékk 350.000 kr. styrk vegna fríhandarmálunar á um það bil 400 stjörnum í hvelfingu kirkjunnar . Þessi málningarvinna er hluti af því verkefni að koma kirkjunni í sem upprunalegasta horf og er unnið í samráði við Húsafriðunarnefnd . Hannes Lárusson fékk 500.000 kr. styrk til að ljúka rannsóknum og setja upp sýningu um torfbyggingar í Flóahreppi . Verkið hefur verið unnið þannig að gagna hefur verið aflað , grunnmyndir teiknaðar , myndir fundnar og talað við tugi eldra fólks . Það er mikilvægt að þessi merki menningararfur skipi veglegan sess og stefnt er að því að opna sýningu um Íslenska bæinn í Austur-Meðalholtum . Á myndinni eru styrkþegar talið frá vinstri : Hannes Lárusson , Svanhvít Hermannsdóttir , Anna Fía Ólafsdóttir , Margrét Sigurðardóttir sveitarstjóri og Aðalsteinn Sveinsson oddviti . Í lagiLesa meira